Universis presentes litteras inspecturis, Frater Johannes, dictus abbas Cisterciensis, salutem in Domino. Noveritis quod nos litteras domini pape recepimus in hec verba: Nos, igitur, hujus auctoritate mandati, pensatis, et diligenter computatis redditibus et proventibus filie nostre abbatie monialium de Curia-Beate-Marie, cum voluntate et assensu et consilio abbatisse et conventus dicte domus, taxamus et statuimus numerum quadragenarium tam in monialibus quam personis aliis, exceptis leprosis, servientibus et ancillis. Inhibentes, auctoritate apostolica nobis super hoc commissa, et etiam paterna districtius quam possumus sub pena excommunicationis et interdicti, ne aliqua persona presumat predictum numerum infringere, augmentare, minuere, vel mutare, nisi fore divina providencia idem redditus vel proventus adeo excreverunt quod ad majorem sufficiant numerum personarum, etc. Datum, anno Domini Mº CCº LXº septimo, mense marcio.